Sierra de l'Arca

La sierra de l'Arca (serra de l'Arca en catalán) ye una aliniación montanyosa con dirección NE-SW que fa part de la unidat morfoestructural dita "serranías marguinals" de lo Sistema Iberico teruelano. Se troba en la part oriental de la provincia de Teruel en la comarca de lo Matarranya.

La superficie de la sierra de l'Arca perteneixe a los termins municipals de Beceit y Val de Robres.

 Altarias 
La cima mes vistable y caracteristica ye La Caixa con bels 1.014 m, pero ye mes alto lo Periganyol (1.033 m). Carmelo López Esteruelas, Manuel Siurana Roglan: Valderrobres paso a paso. Coedición de lo Concello de Val de Robres, l'Omezyma y l'Asociación Cultural Repavalde. 2005. pp 9-11.

 Toponimia 
250px|thumb|right|Envista de La Caixa u L'Arca.
L'oronimo serra de l'Arca proviene d'un de los nombres que ha recibiu La Caixa, l'antiga penya d'Aznar Laganya. A vegadas la sierra tamién se nombra espontaniament como serra de la Caixa.

En ambients academicos han apareixiu los nombres fixaus artificialment de cerros de Valderrobres Luís Carbonell Trillo-Figueroa: Minerales radiactivos en la provincia de Teruel. Revista Teruel, 1957, nº 17-18, p. 246. y sierra de Fuentespalda-Periganyol-Beceite (que incluye las atras sierras de lo mesmo encabalgamiento). José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000. pp. 214-215.

Encara que en sentiu amplo bi haiga tendencia actual a incluyir la sierra de l'Arca adintro los Puertos de Beceit, en Val de Robres se distingue entre esta sierra situada a lo norte de lo entibo de Pena y la partida de lo termin municipal situada a lo sud (Lo Port).

 Cheolochía 
La sierra de l'Arca ye formada por un encabalgamiento de materials churasicos y cretacios sobre los materials terrichenos oligocenos de la depresión d'Ebro, que representan lo suyo semontano septentrional. Este encabalgamiento mesozoico recibe la denominación d'"unidat de Foz Espalda", Instituto Geológico y Minero de España: Mapa Geológico de España E 1:50.000. Peñarroya de Tastavins. Servicio de publicaciones de Ministerio de Industria y Energía, 1985. pp 32-33. u "unidat Periganyol". Instituto Geológico y Minero de España: Mapa Geológico de España E 1:50.000. Beceite. Servicio de publicaciones de Ministerio de Industria y Energía, 1985. p 30. u "anticlinal cabalgant de Val de Robres", Instituto Geológico y Minero de España: Mapa Geológico de España E 1:50.000. Castelserás. Servicio de publicaciones de Ministerio de Industria y Energía, 1977. pp 11-12. y contina dillá de lo río Matarranya en la serreta del Corral Nou.

A lo sud-este de la sierra de l'Arca bi ha un sinclinorio plen de materials terrichenos paleochenos que lo desparte de lo conchunto compacto de sierras de los Puertos de Beceit con las mesmas dirección estructurals.

 Hidrografía 
La versant sud-este (solana de la Caixa) desaugua enta lo barranco d'els Olivars, que caye en Matarranya en lo mesmo casco urbán de Beceit. La versant nord-ueste tiene una part que desaugua enta lo río Pena en la partida de la Riera y unatra que desagua enta Matarranya a traviés de dos barrancos que traviesan la partida de la Umbría.

 Referencias 

 Bibliografía 
 Carmelo López Esteruelas, Manuel Siurana Roglan: Valderrobres paso a paso. Coedición de lo Concello de Val de Robres, l'Omezyma y l'Asociación Cultural Repavalde. 2005.
 José Luis Roda Centelles (coordinador): Red natural de Aragón. nº 5, Matarraña / Matarranya Prames, 2006.
 José Luis Peña Monné et al. : Geomorfología de la Provincia de Teruel. Instituto de estudios turolenses, 1984.
 Instituto Geológico y Minero de España: Mapa Geológico de España E 1:50.000. Castelserás. Servicio de publicaciones de Ministerio de Industria y Energía, 1978.
 Instituto Geológico y Minero de España: Mapa Geológico de España E 1:50.000. Peñarroya de Tastavins. Servicio de publicaciones de Ministerio de Industria y Energía, 1978.
 Instituto Geológico y Minero de España: Mapa Geológico de España E 1:50.000. Horta de San Juan. Fuella 496 31-19. Servicio de publicaciones de Ministerio de Industria y Energía, 1985.
 Instituto Geológico y Minero de España: Mapa Geológico de España E 1:50.000. Beceite. Servicio de publicaciones de Ministerio de Industria y Energía, 1985.

*